CELEX: 32012R0623
Language: da
Date: 2012-07-11 00:00:00
Title: Kommissionens forordning (EU) nr. 623/2012 af 11. juli 2012 om ændring af bilag II til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer  EØS-relevant tekst

12.7.2012   
            
            
               DA
            
            
               Den Europæiske Unions Tidende
            
            
               L 180/9
            
         KOMMISSIONENS FORORDNING (EU) Nr. 623/2012
   af 11. juli 2012
   om ændring af bilag II til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (1), særlig artikel 11, stk. 2, og
   ud fra følgende betragtninger:
   
               (1)
            
            
               Polen har indsendt en begrundet anmodning om ændring af bilag II til direktiv 2005/36/EF.
            
         
               (2)
            
            
               Polen har anmodet om en ændring af uddannelsesindholdet for erhvervet som jernbaneekspeditør (»dyżurny ruchu«), et erhverv, som allerede er medtaget i bilag II til direktiv 2005/36/EF. Disse uddannelsesprogrammer opfylder betingelserne i artikel 11, litra c), nr. ii), i direktiv 2005/36/EF, idet uddannelsen svarer til det uddannelsesniveau, der er omhandlet i artikel 11, litra c), nr. i), i dette direktiv, har et tilsvarende fagligt niveau og sætter den pågældende i stand til at opnå en stilling med tilsvarende ansvar og opgaver, således som det fremgår af følgende lovgivning: lov om gennemførelse af reformen af uddannelsessystemet af 8. januar 1999 (Republikken Polens Officielle Tidende af 1999 nr. 12, punkt 96); lov om jernbanetransport af 28. marts 2003 (Republikken Polens Officielle Tidende af 2003 nr. 86, punkt 789); infrastrukturministerens bekendtgørelse af 16. august 2004 om en liste med stillinger, som er direkte knyttet til drift og sikkerhed i forbindelse med jernbanetrafik, og betingelser, som skal opfyldes af personer, der beklæder disse stillinger og fører jernbanekøretøjer (Republikken Polens Officielle Tidende af 2004 nr. 212, punkt 2152); infrastrukturministerens bekendtgørelse af 18. juli 2005 om de generelle betingelser for drift og signalgivning i forbindelse med jernbanetrafik (Republikken Polens Officielle Tidende af 2005 nr. 172, punkt 1444).
            
         
               (3)
            
            
               Polen har også anmodet om tilføjelse af erhvervet som togmanager (»kierownik pociągu«) til bilag II til direktiv 2005/36/EF. Uddannelsesprogrammerne for dette erhverv opfylder betingelserne i artikel 11, litra c), nr. ii), i dette direktiv, idet uddannelsen svarer til det uddannelsesniveau, der er omhandlet i artikel 11, litra c), nr. i), i dette direktiv, har et tilsvarende fagligt niveau og sætter den pågældende i stand til at opnå en stilling med tilsvarende ansvar og opgaver, således som det fremgår af følgende lovgivning: lov om gennemførelse af reformen af uddannelsessystemet af 8. januar 1999 (Republikken Polens Officielle Tidende af 1999 nr. 12, punkt 96); lov om jernbanetransport af 28. marts 2003 (Republikken Polens Officielle Tidende af 2007 nr. 86, punkt 789); infrastrukturministerens bekendtgørelse af 16. august 2004 om en liste med stillinger, som er direkte knyttet til drift og sikkerhed i forbindelse med jernbanetrafik, og betingelser, som skal opfyldes af personer, der beklæder disse stillinger og fører jernbanekøretøjer (Republikken Polens Officielle Tidende af 2004 nr. 212, punkt 2152); infrastrukturministerens bekendtgørelse af 18. juli 2005 om de generelle betingelser for drift og signalgivning i forbindelse med jernbanetrafik (Republikken Polens Officielle Tidende af 2005 nr. 172, punkt 1444).
            
         
               (4)
            
            
               Polen har også anmodet om tilføjelse af erhvervet som maskinmester i indlandsskibsfarten (»mechanik statkowy żeglugi śródlądowej«) til bilag II til direktiv 2005/36/EF. Uddannelsesprogrammerne for dette erhverv opfylder betingelserne i artikel 11, litra c), nr. ii), i dette direktiv, idet uddannelsen svarer til det uddannelsesniveau, der er omhandlet i artikel 11, litra c), nr. i), i dette direktiv, har et tilsvarende fagligt niveau og sætter den pågældende i stand til at opnå en stilling med tilsvarende ansvar og opgaver, således som det fremgår af følgende lovgivning: lov om gennemførelse af reformen af uddannelsessystemet af 8. januar 1999 (Republikken Polens Officielle Tidende af 1999 nr. 12, punkt 96); infrastrukturministerens bekendtgørelse af 23. januar 2003 om erhvervskvalifikationer for og sammensætning af besætningen på indlandsfartøjer (Republikken Polens Officielle Tidende af 2003 nr. 50, punkt 427).
            
         
               (5)
            
            
               Direktiv 2005/36/EF bør ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Udvalget for Anerkendelse af Erhvervsmæssige Kvalifikationer —
            
         VEDTAGET DENNE FORORDNING:
   Artikel 1
   Bilag II til direktiv 2005/36/EF ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. juli 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 255 af 30.9.2005, s. 22.
   
      BILAG
      Bilag II til direktiv 2005/36/EF ændres i punkt 4, under overskriften »i Polen«, som følger:
      
                  1)
               
               
                  Fjerde led affattes således:
                  
                              »—
                           
                           
                              jernbaneekspeditør (dyżurny ruchu)
                              der svarer til:
                              
                                          i)
                                       
                                       
                                          8 års grundskole og 4 års erhvervsfaglig uddannelse på sekundærtrinnet med speciale i jernbanetransport, samt et kursus på 45 dage, der forbereder til arbejdet som jernbaneekspeditør og beståelse af kvalifikationsprøven, eller
                                       
                                    
                                          ii)
                                       
                                       
                                          8 års grundskole og 5 års erhvervsfaglig uddannelse på sekundærtrinnet med speciale i jernbanetransport, samt et kursus på 63 dage, der forbereder til arbejdet som jernbaneekspeditør og beståelse af kvalifikationsprøven, eller
                                       
                                    
                                          iii)
                                       
                                       
                                          8 års grundskole og 5 års erhvervsfaglig uddannelse på sekundærtrinnet med speciale i jernbanetransport, samt et kursus på 29 dage, der forbereder til arbejdet som jernbaneekspeditør, en praktisk uddannelsesperiode på 5 dage under opsyn og beståelse af kvalifikationsprøven, eller
                                       
                                    
                                          iv)
                                       
                                       
                                          6 års grundskole, 3 års uddannelse på grundskolens sekundærniveau, 3 års erhvervsfaglig uddannelse på sekundærtrinnet med speciale i jernbanetransport, samt et kursus på 29 dage, der forbereder til arbejdet som jernbaneekspeditør, en praktisk uddannelsesperiode på 5 dage under opsyn og beståelse af kvalifikationsprøven.«
                                       
                                    
                        
            
                  2)
               
               
                  Der tilføjes følgende femte og sjette led:
                  
                              »—
                           
                           
                              togmanager (kierownik pociągu)
                              der svarer til:
                              
                                          i)
                                       
                                       
                                          8 års grundskole og 5 års erhvervsfaglig uddannelse på sekundærtrinnet med speciale i jernbanetransport, samt et kursus på 22 dage, der forbereder til arbejdet som togmanager, en praktisk uddannelsesperiode på 3 dage under opsyn og beståelse af kvalifikationsprøven, eller
                                       
                                    
                                          ii)
                                       
                                       
                                          6 års grundskole, 3 års uddannelse på grundskolens sekundærniveau, 3 års erhvervsfaglig uddannelse på sekundærtrinnet med speciale i jernbanetransport, samt et kursus på 22 dage, der forbereder til arbejdet som togmanager, en praktisk uddannelsesperiode på 3 dage under opsyn og beståelse af kvalifikationsprøven.
                                       
                                    
                        
                              —
                           
                           
                              maskinmester i indlandsskibsfarten (mechanik statkowy żeglugi śródlądowej)
                              der svarer til:
                              
                                          i)
                                       
                                       
                                          8 års grundskole og 5 års erhvervsfaglig uddannelse med speciale i maskintjeneste i indlandsskibsfarten, samt 24 måneders arbejdserfaring, herunder mindst 18 måneder på indlandsfartøjer med håndtering af mekaniske fremdrivnings- og hjælpesystemer og 6 måneder, der kan omfatte erfaring med reparation af forbrændingsmotorer på værfter eller serviceværksteder, og beståelse af kvalifikationsprøven, eller
                                       
                                    
                                          ii)
                                       
                                       
                                          6 års grundskole, 3 års uddannelse på grundskolens sekundærniveau, 4 års erhvervsfaglig uddannelse på sekundærtrinnet med speciale i maskintjeneste i indlandsskibsfarten, samt 24 måneders arbejdserfaring, herunder mindst 18 måneder på indlandsfartøjer med håndtering af mekaniske fremdrivnings- og hjælpesystemer og 6 måneder, der kan omfatte erfaring med reparation af forbrændingsmotorer på værfter eller serviceværksteder, og beståelse af kvalifikationsprøven.«